
****

**ახალგაზრდა ქალების საყურადღებოდ!**

**ახალგაზრდა მეწარმეთა სკოლა აცხადებს მიღებას**

ახალგაზრდა მეწარმეთა სკოლა USAID-ის პროგრამის „ახალგაზრდების და ქალთა მეწარმეობის მხარდაჭერა საქართველოში“ **(USAID YES-Georgia)** ფარგლებში აცხადებს მიღებას ტრენინგ კურსებზე „მეწარმეობა ახალგაზრდებისთვის“.

ტრენინგებში მონაწილეობის მიღება შეუძლიათ:

* მეწარმეობის და ბიზნესის დაწყების მსურველ **16-დან 29 წლამდე ასაკის ქალებს;**
* **უკვე შემდგარ ახალგაზრდა მეწარმე ქალებს.**

კოვიდ-19-ის პანდემიიდან გამომდინარე ტრენინგები ჩატარდება ონლაინ და მასში მონაწილეობის მიღება შეეძლება საქართველოში მცხოვრებ ნებისმიერ ახალგაზრდა ქალს ნებისმიერი ქალაქიდან თუ სოფლიდან.

**ტრენინგები უფასოა და მოიცავს შემდეგ საკითხებს:**

* მეწარმისთვის საჭირო უნარების გgანვითარება და ინსტრუმენტები;
* როგორ ვაქციოთ ბიზნეს იდეა ბიზნეს მოდელად;
* "ბიზნეს მოდელის ტილოს" შექმნა;
* ბიზნეს პროექტის წერა;
* ფინანსური დაგეგმარება.

 „მეწარმეობა ახალგაზრდებისთვის“ ტრენინგ კურსი 2 დონეს მოიცავს.

➢ 1-ელი დონე შედგება 4 ტრენინგ-სემინარისგან. აქ მონაწილეები გაივლიან ზოგად კურსს მეწარმეობაში და გაეცნობიან ბიზნეს ტილოს პრინციპებს.

➢ მე-2 დონეზე, რომელიც 6 ტრენინგ-სემინარს მოიცავს, მონაწილეები შეისწავლიან ბიზნეს იდეების გარდაქმნას ბიზნეს პროექტებად, მიიღებენ მათზე მორგებულ პრაქტიკულ რჩევებს და უკუკავშირს  და შეისწავლიან პრეზენტაციის უნარებს.

➢ მე-2 დონის კურსდამთავრებულები მომზადებულ ბიზნეს გეგმებს წარადგენენ **ფინანსური ჩართულობის ორგანიზაცია „კრისტალის“  საინვესტიციო კომისიასთან.**

➢საუკეთესო ბიზნეს პროექტები მიიღებენ თანადაფინასებას ფინანსური ჩართულობის ორგანიზაცია ‘‘კრისტალისგან.“ **დაფინანსების ტიპი: 2 წლიანი უპროცენტო არაუზრუნველყოფილი სესხი, რომელიც 2 წლის შემდეგ შესაძლებელია კაპიტალად კონვერტირდეს.**

**სერტიფიკატები გადაეცემათ ორივე დონის კურსდამთავრებულებს.**

დაინტერესებულმა პირებმა **2021 წლის 21 თებერვლის** ჩათვლით უნდა შეავსონ სარეგისტრაციო ფორმა შემდეგ ბმულზე: [**სააპლიკაციო ფორმა**](https://docs.google.com/forms/d/e/1FAIpQLSd9ENqLYj9G8z9kTwaTQ2pOftczibTL7IPAViH610J7sGAc0w/viewform)**.** მონაწილეთა შერჩევა მოხდება აპლიკაციების საფუძველზე.

შერჩეულ კანდიდატებს პროგრამის წარმომადგენლები თავად დაუკავშირდებიან.

დამატებითი კითხვების შემთხვევაში დარეკეთ ცხელ ხაზზე: **+995 591 15 15 90** ან დაგვეკონტაქტეთ Facebook გვერდზე: „ახალგაზრდა მეწარმეთა სკოლა.“

**პროგრამის შესახებ:**

USAID-ის პროგრამა „ახალგაზრდების და ქალთა მეწარმეობის მხარდაჭერა საქართველოში“ (USAID YES-Georgia) ხორციელდება ფონდი კრისტალის მიერ, USAID-ის და ქალთა გლობალური განვითარების და კეთილდღეობის (W-GDP) ინიციატივის ფარგლებში, ამერიკელი ხალხისგან მიღებული ფინანსური დახმარებით. პროექტს დამატებით ფინანსურ მხარდაჭერას უწევს ფინანსური ჩართულობის ორგანიზაცია “კრისტალი”.

2016 წლიდან ‘’ახალგაზრდა მეწარმეთა სკოლამ’’, რომელიც პროგრამა USAID YES-Georgia-ს ფარგლებში შეიქმნა, ჯამში მიიღო 4,450 განაცხადი. 1,375-მა ახალგაზრდამ გაიარა ტრენინგ კურსი, ბიზნეს პროექტები წარმოადგინა 381-მა კურსდამთავრებულმა, რომელთაგან 78-მა მიიღო თანადაფინანსება ფინანსური ჩართულობის ორგანიზაცია ‘’კრისტალისგან.’’